Efter et par års pause gør Tom Kristensen comeback i den tyske standardvognsserie, DTM.

Den danske Audi-kører erstatter Mike Rockenfeller, som kom til skade i en grim ulykke under 24-timers-løbet i Le Mans i weekenden. - Efter to års fravær fra DTM vil det blive svært at komme tilbage. Men når Dr. Ullrich (Audi Sports chef, red.) ringer, er det indlysende for mig at hjælpe Audi Sport i denne situation, siger Tom Kristensen i en pressemeddelelse. Mike Rockenfeller ligger aktuelt nummer tre i DTM-serien, og næste løb er på Lausitzring her i weekenden. /ritzau/